b'\n_START_ARTICLE_\nKarlsborg (Bohuslen)\n_START_PARAGRAPH_\nKarlsborg, ogs\xc3\xa5 kjent under navnet Hornborg, var en festning og sannsynlig et slott i dagens Tanum kommune i Bohuslen, i den senere delen av middelalderen. Den er oppkalt etter Karl Knutsson Bonde, men en mer mytisk forestilling tilskriver borgen til en sagatidens kong Horne som skal ha st\xc3\xa5tt heroisk imot norske angrep. Stedet er omtalt allerede i 1218. Festningen ble bestridt av nordmenn p\xc3\xa5 1500-tallet, og var tilholdssted for Gustav Vasa under hans felttog mot Norge i 1520. Borgen stod trolig ikke inn i moderne tid. Stedet ligger ved dagens tettsted Slottet like s\xc3\xb8r for Hamburgsund, og har tydelige rester av graver og bygningstufter nedenfor det tidligere befestede fjellet ved Slottsfjorden (Hamburgsundet).'